# Alcíone (estrella)

Alcíone, oficialment Alcyone (Eta del Taure / η Tauri) és un sistema estel·lar en la constel·lació del Taure. És l'estel més brillant del cúmul obert de les Plèiades, cúmul de jove formació i amb una edat aproximada de 100 milions d'anys. La seva magnitud aparent és de +2,85 i es troba a uns 440 anys llum de distància de la Terra.

## Voltants

Alcíone és el membre més brillant del proper cúmul obert de les Plèiades. Hi ha un nombre d'estels més febles molt propers a ella, tots probablement són també membres del mateix cúmul. El Catàleg de Components d'Estels Dobles i Múltiples enumera tres companyes: B és 24 Tau, un estel A0 de la seqüència principal amb magnitud 6.28 a 117 segons d'arc de distància; C és V647 Tau, un estel variable δ Sct; i D és una estrella F3 de la seqüència principal amb magnitud 9.15. V647 Tau varia amb magnitud de +8.25 a +8.30 en 67.8 minuts.
El Catàleg d'Estrelles Dobles Washington enumera altres quatre companyes, totes més febles que la 11ª magnitud, i també descriu la component D com la pròpia doble amb dos components gairebé igualment separades per 0,30 segons d'arc.

## Sistema estel·lar

L'estel principal, Alcíone A, consisteix en 3 components; la més brillant és un estel gegant de tipus-B. La companya més propera té una massa molt baixa i està a menys d'1 mil·lisegon d'arc de distància, amb un període orbital de poc més de quatre dies. L'altre estel és aproximadament la meitat de la massa de la geganta i estan separades 0,031 segons d'arc, similar a la distància entre el Sol i Júpiter, orbitant en aproximadament 830 dies.

## Característiques físiques

Alcíone és un estel múltiple la component principal del qual, Alcíone A, té una lluminositat 2400 vegades major que la lluminositat solar i una temperatura superficial de prop de 13.000 K. És, al mateix temps, una binària eclipsant composta per dos estels gegants de tipus espectral B separats 0,031 segons d'arc. La gran velocitat de rotació d'Alcíone A —més de 200 km/s— provoca que surti projectat gas des del seu equador, formant un disc al voltant de l'estel, sent Alcíone A una estrella Be.
Al voltant d'Alcíone A hi ha tres companyes estel·lars. Alcíone B i Alcíone C són dos estels blancs de tipus espectral A0V i magnitud 8, separats de l'estel principal 117 i 181 segons d'arc respectivament. Alcíone C és una variable Delta Scuti, la lluentor de la qual oscil·la entre magnitud +8,25 i +8,30 en un període de 1,13 hores. La tercera acompanyant, Alcíone D, és un estel de la seqüència principal de tipus F2 de magnitud +8,7 separada 191 segons d'arc de la component A.

## Referències

* ↑ «Spectral Classification» (en anglès). Anual Review of Astronomy and Astrophysics, 1, 9-1973, pàg. 29-50. DOI: 10.1146/ANNUREV.AA.11.090173.000333.
* ↑ URL de la referència: https://encyklopedia.pwn.pl/haslo/Alcyone;3867475.html.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 «High and intermediate-resolution spectroscopy of Be stars. An atlas of Hγ, He I 4471 and Mg II 4481 lines» (en anglès). Astronomy and Astrophysics, 3, 11-2001, pàg. 861–882. DOI: 10.1051/0004-6361:20011202.
* 1 2 3 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Norberto Castro «The IACOB project. III. New observational clues to understand macroturbulent broadening in massive O- and B-type stars» (en anglès). Astronomy and Astrophysics, 19-12-2016. DOI: 10.1051/0004-6361/201628541.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Effective temperatures, angular diameters, distances and linear radii for 160 O and B stars» (en anglès). Monthly Notices of the Royal Astronomical Society, 3, 1r desembre 1979, pàg. 601-605. DOI: 10.1093/MNRAS/189.3.601.
* ↑ Name Alcyone - Be Star (SIMBAD)
* ↑ Alcyone (Stars, Jim Kaler)
* 1 2 Alcyone (The Internet Encyclopedia of Science)